《画马》
明代·刘绩

双驹汗血已班班，蹀躞春风意态间。
闻道千金求骏骨，不应龙种在人间。

作者简介：姓亦作镏。明浙江山阴人，祖籍洛阳，字孟熙。刘涣子。不求仕进，教授乡里。家贫，经常迁徙，所至则署卖文榜于门，得酬辄市酒待客，随手而尽。家有西江草堂，人称西江先生。工诗，有名一时。曾著《诗律》、《嵩阳稿》，有《霏雪录》传世。